สังคมข่าวหุ้นนิวส์เวฟ
ดัชนีตลาดหุ้นไทยปิดการซื้อขายอยู่ที่ 1,304.74 จุด ปรับเพิ่มขึ้น 0.78 จุด พ่วงด้วยมูลค่าการซื้อรวม 3 หมื่นล้านบาท
11 ก.พ. 2559

ดัชนีตลาดหุ้นไทยปิดการซื้อขายอยู่ที่ 1,304.74 จุด ปรับเพิ่มขึ้น 0.78 จุด พ่วงด้วยมูลค่าการซื้อรวม 3 หมื่นล้านบาท 
* ต่างชาตินำทัพถล่มขายสุทธิ 2,505 ล้านบาท ตามด้วยสถาบันที่ขายสุทธิ 958 ล้านบาท ส่วนขาเข้าซื้อสุทธิบัญชีบริษัทหลักทรัพย์ลุยเข้าเก็บไป 2,461 ล้านบาท ตามด้วยรายย่อยสอยไป 1,002 ล้านบาท * เริ่มตัวแรกวันนี้ขอแนะนำหุ้น IRPC ไปเลย เพราะสร้างความประทับด้วยกำไรปี 58 โดดเด่นจริงๆ
* ที่เลือก IRPC เพราะดูทรงแล้วน่าจะวิ่งแรลลี่ไปกันจนถึงสัปดาห์หน้า * แรงหนุนหลักมาจากสองประเด็น ปัจจัยแรกยกให้ทิศทางกำไรที่ยังแข็งแกร่ง แล้วยังได้ข่าวดีหนุนจากแผนเดินเครื่องโครงการ UHV ที่จะช่วยยกระดับให้ IRPC มีศักยภาพสร้างกำไรมากขึ้น
* ปัจจัยสองเป็นเรื่องเงินปันผล ที่บริษัทเคาะจ่าย 22 สตางค์ ดีดออกมาเป็นดิวิเดนด์ยีลด์สูงท่วม 5% เมื่อเทียบกับราคาในกระดาน 4.30 บาท กำหนดขึ้น XD ช่วงวันที่ 18 ก.พ.นี้ ถึงได้บอกว่า ราคาหุ้น IRPC ยังมีโอกาสวิ่งแรลลี่ต่อได้ * ไหนๆ ก็เริ่มด้วยหุ้นโรงกลั่น ขอแนะอีกราย TOP เพราะมีกำหนดประกาศงบปี 58 ภายในช่วงวันศุกร์ที่จะถึงนี้แล้ว
* จึงถือเป็นโอกาสดีที่จะสอยดักเก็บกันไว้ก่อน เพราะโบรกฯ ทั้งหลายประสานเสียงแล้วว่า โอกาสพลิกกำไรขั้นต่ำ 11,000 ล้านบาท เป็นไปได้สูงมาก
* เผลอๆ TOP อาจทำได้ดีกว่านั้นเสียอีก เพราะถ้าดูทรงจาก IRPC ที่ทำออกมาได้ดีแล้ว TOP ย่อมมีโอกาสด้วยเช่นกัน
* โดยหากประกาศกำไรขั้นต่ำ 11,000 ล้านบาท เบื้องต้นระดับการจ่ายเงินปันผลครึ่งหลังน่าจะได้เห็นไม่น้อยกว่า 1.20 บาทต่อหุ้น ส่วนราคาเป้าหมายอยู่โน่น 77 บาท เรียกได้ว่า เป็นหุ้นที่มีทั้งอัพไซด์และมีดิวิเดนด์ยีลด์อยู่ในเกณฑ์ใช้ได้เลยแหละ
* หุ้น INTUCH น่าจับตาไม่เบานะ หลังจากลูกคนโต ADVANC ประกาศงบปี 58 กำไรออกมาแข็งแกร่งถึง 39,000 ล้านบาท ล่าสุด น้องคนเล็ก CSL ประกาศพลิกกำไรสวยกว่า 300 ล้านบาท
* เหลือที่ลูกคนรอง THCOM ซึ่งน่าจะประกาศงบภายในเร็วๆ นี้ และมีแนวโน้มทำกำไรได้ดีไม่เบาเช่นกัน
* ดังนั้น เมื่อลูกทั้งสามเติบโตแบบยกแผง โอกาสที่ INTUCH จะทำกำไรปี 58 สูงเฉียด 16,000 ล้านบาท คงไม่ใช่เรื่องยากเกินไป
* ที่สำคัญเงินปันผลโบรกฯ ได้ประเมินกันมาแล้วว่า งวดสุดท้ายมีโอกาสสูงที่จะจ่ายได้ถึงระดับ 2.40 บาทต่อหุ้น ให้ดิวิเดนด์ยีลด์เด่นมากกว่า 4% * นี่แหละคือเหตุผลที่ INTUCH ทำไมถึงขยับมาขึ้นแท่น TOP PICK หุ้นกลุ่มสื่อสารในปัจจุบันได้ เพราะทั้งตัวกำไร-เงินปันผล ยังคงรักษามาตรฐานได้ดีต่อเนื่อง
* หุ้น SMPC ช่วงนี้ยังคงแนะนำ “ขายทำกำไร” สถานเดียว หลังจากช่วงต้นเดือนก.พ. เป็นต้นมา ทำราคาท็อปฟอร์มเป็นอย่างมาก
* เพราะเล่นซัดบวกติดต่อกันถึง 5 วันทำการ จากจุดเริ่มต้นแถว 9 บาท เปลี่ยนกันมาเทรดมากกว่า 12 บาท เท่ากับเพิ่มขึ้นไปร่วม 30% * งานนี้จึงถือว่า SMPC เข้าเขต “ซื้อมากเกินไป” เป็นที่เรียบร้อย ระยะสั้นจึงมีแววโดนถล่มขายทำกำไรต่อเนื่อง ใครมีกำไรแล้วขายได้เลยอย่ารอช้า
* หุ้น EPG รักษาฐานราคาหุ้นยืนเหนือระดับ 14 บาทได้หลายวันติด และอีกไม่นานจะได้ข่าวดีเข้ามาช่วยกระตุ้นหุ้น
* นั่นคือ งบไตรมาส 3 (ต.ค.-ธ.ค. 58) ของบริษัทที่มีกำหนดประกาศออกมาภายในเร็วๆ นี้ เบื้องต้นดูทรงแล้วไม่น่าเป็นห่วงอะไรทั้งสิ้น
* หากงบ Q3 หุ้น EPG ฟาดกำไรแถว 350 ล้านบาท นั่นเท่ากับงบ 9 เดือนแรกกำไรท่วมเกิน 1,000 ล้านบาทไปแล้ว เติบโตก้าวกระโดดมากกว่า 100%
* ล่าสุด หุ้น EPG ยังได้ราคาเป้าหมายที่ 17 บาท เท่ากับมีอัพไซด์เหลืออีก 20% จะเทรดดิ้งหรือซื้อลงทุนล้วนน่าสนใจทั้งสิ้น เพราะเป็นบริษัทที่มีฐานกำไรแกร่งตอกย้ำการเป็นหุ้นโกรทสต๊อก *  